30 triatlonit 30 päevaga on ultratriatloni võistluste seni pikim formaat. Sedagi on korraldatud vaid ühel korral – aastal 2013, mil võit läks ajaga 356:33:17 ungarlasele Jozsef Rokob.
#000003
Tänaseks on Ratasepp nii oma 40-kordse kui ka 60-kordse ultratriatloni raames Rokobi rekordi korduvalt edestanud. Kui 40-kordse ultratriatloni raames läbis ta aastal 2019 30-kordse ultratriatloni ajaga 334:07:21, siis nüüd, oma 60-kordse ultratriatloni raames kulus selleks 40 minutit vähem aega – 333:27:12.
#000004
Pärast kokkupõrget autoga katsumuse 14. päeval, tuli Ratasepal renditud rattaga sõita kuni 21. päevani. 22. päeval sai sportlane taas Scott Plasma sadulasse ning pärast seda on Ratasepp lõpetanud kõik päevad taas alla 11 tunni.
#000005
Ratasepa sõnul on kogu katsumuse raskus just rattasõidul. Iga päev tuleb rattarajal võtta 1800 tõusumeetrit ja toime tulla tugevate tuultega.
#000006
Ratasepa enda sõnul huvitab teda igal hommikul päeva alustades ainult kaks asja: millisest ilmakaarest tuul puhub ja kui tugevalt. Ilmestamaks rattasõidu tingimuste raskust, toob Ratasepp näiteks oma kiireima netoaja (aeg ilma toitumisele kulunud seisimiseta) – 28. päeval sõitis ta 180 km ajaga 5:36:46 ja keskmiseks võimsuseks rattal oli 210 vatti. “Kui ma suvel Eestis katsumuseks treenis, siis kulus mul 180 km läbimiseks tasasel rajal aega 4:59:07, kusjuures siis oli keskmine võimsus 203. Seega siinse katsumuse raames, nendest palju keerulisemates oludes, kulub mul rattal tavapärasest suurusjärgus 40-45 minutit rohkem aega,” võrdles Ratasepp tingimusi.
#000007
Ratasepp on kindel, et lihtsa profiiliga rattarajal suudaks ta triatlone läbida ajaga alla kümne tunni. Seda plaanib ta ka 2023 aasta augustis järgi testida. “Panin end kirja Šveitsis toimuvale 5-kordse ultratriatloni MK-etapile, kus mu eesmärk on iga päev lõpetada alla kümne tunni ja saada katsumuse koguaeg alla 50 tunni,” rääkis Ratasepp.
#000008
Kõige rohkem teeb Ratasepale heameelt maratonide läbimise kiirus. Ühe maratoni läbimine on tal seni keskmiselt aega võtnud 3 tundi ja 17 minutit. Siinkohal tuleb meeles pidada, et jooks on iga päev pärast 3.8 km ujumist ja 180 km rattasõitu triatloni viimane distsipliin. Selline stabiilsus ka pärast mitmekümnendat päeva on Ratasepa endagi jaoks motiveeriv ja kinnitab tema treenituse õigsust.
#000009
Sarnaselt varasematel aastatel läbitud 20- ja 40-kordse ultratriatlonitele, on ka tänavuse 60-kordse keerulisemaks osaks kulutatud energia tagasi söömine. “Kui inimene kulutab ühes aastas keskmiselt üks miljon kilokalorit, siis ma olen Garmini kella kohaselt kulutanud 30 päevaga peaaegu et veerand sellest – ‪246 215‬ kcal. Energia tagasi söömine on sellise katsumuse vahest üks keerulisem osa,” tõdes sportlane.
#000010
Enamus kulutatud energiat tuleb tal tagasi süüa just sportimise välisel ajal. Ka öösel äratab keha teda korra või kaks üles ja nõuab söögi näol lisaenergiat.
#000011
Finišiajad päevade lõikes. Tutvu põhjalikuma statistikaga /.
#000012